projecte-aina/catalan_government_crawling huggingface dataset:
La Iniciativa per Medicines Innovadores (IMI) inicia una convocatòria per a projectes d'investigació que tractin els següents temes:
Optimització del futur tractament de l'obesitat: l'objectiu principal és entendre millor l'obesitat com a malaltia identificant a diferents subgrups amb la finalitat de realitzar plans personalitzats de prevenció.
Impactes mediambientals dels medicaments, aplicant enfocs innovadors de manera que l'ús dels medicaments no suposi un risc mediambiental.
Eines d'accés obert per a malalties genètiques amb l'objectiu de facilitar l'estudi dels gens que es creu estan implicats en certes malalties i que podrien ser tractades amb medicaments/teràpies específicament dirigits.
L'IMI treballa per millorar la salut mitjançant l'acceleració del desenvolupament i l'accés del pacient a la pròxima generació de medicaments, especialment en aquelles àrees on hi ha una necessitat mèdica o social insòlita.
Això ho fa a través de la col·laboració entre els actors clau en la investigació sanitària, incloent-hi universitats, companyies farmacèutiques, altres empreses actives en recerca sanitària, petites i mitjanes empreses (pimes), organitzacions de pacients i reguladors de medicaments.
L'IMI és una associació entre la Unió Europea i la indústria farmacèutica europea, representada per la Federació Europea d'Indústries i Associacions Farmacèutiques (EFPIA).
La meitat del pressupost de l'IMI correspon al programa de recerca i innovació de la UE, Horizon 2020.
L'altra meitat prové de grans empreses, principalment del sector farmacèutic.
Data límit segona entrega: 07/11/2019
Amb la intenció d'assolir els objectius EU 2020 i EU 2050 la UE busca reduir de forma significativa el CO2 i els gasos d'efecte hivernacle a curt termini.
És per aquesta raó que la Unió Europea a través del programa Horizon 2020 ofereix finançament per a projectes que busquin millorar la qualitat i duració de les bateries.
Les bateries elèctriques recentment han aconseguit millores notables pel que fa a nivell de rendiment tècnic i assequibilitat.
Aquesta convocatòria de propostes uneix recerca i innovació en la nova generació de bateries des dels diferents aspectes del programa Horizon 2020.
Els projectes candidats a fiançament hauran de cobrir els següents tòpics:
Bateries reforçades, d'alt rendiment per a vehicles elèctrics (25M €)
Reforçar les tecnologies de materials de la UE per a l'emmagatzematge de bateries no automotrius.
Simulació i modelització per al desenvolupament de bateries de flux redox.
Bateries de flux redox per emmagatzematge estacionari d'energia.
Recerca i innovació de cèl·lules d'ió liti.
Modelatge del transport de materials de cèl·lules d'ió liti.
Xarxa de línies pilot de cèl·lules d'ió liti.
SESAR (sigles en anglès de Single European Sky ATM Research) és la iniciativa europea per modernitzar els sistemes i procediments de la gestió del trànsit aeri amb la finalitat d'avançar cap a la creació d'un espai aeri comú.
Es tracta de definir, desenvolupar i lliurar noves o millors tecnologies i procediments (solucions SESAR).
La iniciativa SESAR està finançada amb recursos públics i privats dels seus membres (UE, Eurocontrol i socis de la indústria).
La iniciativa SES, del cel únic europeu, vol reduir l'impacte al medi ambient de cada vol en un 10%, triplicar la capacitat de l'espai aeri, reduir el cost de la gestió del trànsit aeri a la meitat i millorar la seguretat 10 vegades.
SESAR 2020 donarà suport a projectes per oferir solucions en quatre àrees clau: operacions aeroportuàries, operacions de xarxa, serveis de trànsit aeri i facilitadors de tecnologia.
El programa de treball 2019-2021 recull les convocatòries per aquest període.
Consulteu tots els topics que es van obrir el 10 de gener de 2019.
Els projectes de cooperació prospectiva (en anglès, FLCP) són projectes a gran escala que tenen per objecte identificar, provar, desenvolupar i avaluar enfocaments innovadors en matèria de política que es puguin integrar en els sistemes d'educació i formació per millorar-los.
Aquests projectes procuren oferir un coneixement en profunditat sobre els grups destinataris, sobre les situacions d'aprenentatge, ensenyament o formació, i sobre eines i metodologies eficaces que contribueixen al desenvolupament de les polítiques, així com conclusions pertinents per als responsables polítics de l'àmbit de l'educació i la formació a tots els nivells.
Els objectius específics d'aquesta convocatòria són:
Només seran eligibles els projectes que tinguin com a prioritat:
La bioeconomia ha estat reconeguda com un dels sis sectors que experimenten una falta major d'habilitats transectorials.
La convocatòria per les Aliances entre Competències Sectorials ( Sector Skills Alliances ), del programa Erasmus +, busca la creació de plans d'acció estratègics que assegurin la cooperació entre els diferents perfils laborals de nous sectors del mercat que així ho necessitin.
Els projectes presentats han de plantejar canvis estructurals i sistèmics per reduir aquesta falta i desequilibri d'habilitats dins dels diferents sectors, així com assegurar un nivell i qualitat d'aptituds adequades que mantinguin el creixement, la innovació i la competitivitat.
Les propostes presentades han d'estar dins d'un dels tres àmbits proposats:
Les organitzacions que vulguin participar en Sector Skills Alliances estan convidades a enviar les seves sol·licituds en línia a l'Agència Executiva en l'àmbit Educatiu, Audiovisual i Cultural (EACEA).
Aquesta agència, juntament amb els Serveis de la Comissió, va organitzar el passat dia 6 de desembre del 2018 una sessió informativa en streaming explicant les noves oportunitats de finançament, el marc normatiu d'aquesta convocatòria i oferint assessorament sobre la preparació i presentació de propostes.
Aquesta iniciativa va dirigida a directors, productors i guionistes d'arreu del món que estiguin desenvolupant primers projectes i/o segons llargmetratges.
El projectes que participants tindran la possibilitat de participar pels Premis de Producció TFL, els Premis de Coproducció de TFL i els premis col·laterals que donen suport al procés de producció.
El Ministeri d'Indústria i Tecnologia d'Ankara (Turquia), amb el programa europeu IPA II, presenta una licitació per a la contractació d'un tècnic assistent en la creació d'una plataforma oberta d'innovació per al desenvolupament de programari de vehicles intel·ligents i autònoms.
A més, es busca l'establiment d'eines d'autoaprenentatge i Intel·ligència Artificial (Augmented Virtuality Reality System), que permetrà a l'operador conduir el vehicle a través de diferents escenaris de trànsit.
Els contractats poden ser pimes, emprenedors individuals, o experts de qualsevol estat membre de la Unió Europea.
Amb aquest projecte es busca la creació d'un ecosistema d'innovació i col·laboració entre indústria-universitat-pimes, per augmentar la funcionalitat del Centre de Desenvolupament i Clúster Tecnològic de Vehicles Autònoms ( Innovative Autonomous and Communicating Vehículo Technology Development and Clustering Center ).
Els objectius d'assistència tècnica de l'operació s'apleguen en 4 apartats, per facilitar l'obtenció de resultats:
L'objectiu principal de la convocatòria es contribuir en la millora de la seguretat de l'aviació civil al Líban, assessorant a la Direcció General d'Aviació Civil del Ministeri de Foment i Transport del Líban.
Amb l'assistència tècnica rebuda per l'administració pública d'un estat membre es busca reforçar la cooperació entre la Unió Europea i el Líban.
L'assessorament buscarà la millora del marc jurídic nacional, l'estructura organitzativa i la capacitat tècnica de les parts interessades del Líban d'acord amb els estàndards i pràctiques recomanades en l'Organització Internacional d'Aviació Civil i la legislació de la Unió Europea entre d'altres.
La UE promou un enfocament integral del sector de la seguretat en coordinació amb els socis internacionals i en estreta col·laboració amb totes les agències de seguretat nacional, proporcionant suport logístic i formació, promovent la col·laboració interinstitucional i un major compromís amb la societat civil.
La durada del projecte serà de 24 mesos.
Aquest ajut forma part de la iniciativa d'agermanament institucional Twinning finançat per l'Instrument Europeu de Veïnatge (ENI) i s'emmarca dintre de l'acord d'associació entre la Unió Europea i el Líban.
La iniciativa Twinning permet realitzar un programa de cooperació institucional entre personal al servei d'administracions públiques d'Estats membres de la Unió Europea i els països associats a la iniciativa durant curts períodes de temps.
Poden presentar, a través dels Punts de Contacte Nacionals el seu projecte d'agermanament, qualsevol administració pública dels estats membres així com qualsevol mandated bodies (òrgans autoritzats pels Punts de Contacte Nacionals per realitzar agermanaments (Twinning).
Poden sol·licitar el seu projecte, a través dels Punts de Contacte Nacionals qualsevol administració pública i els mandated bodies (òrgans autoritzats per realitzar agermanaments ( twinning ).
El dissabte dia 2 de Febrer 2019, locals i discotèques de live music d'arreu d'Europa obren les seves portes durant tot el dia i convidaran a l'audiència a descobrir què hi ha entre bambalines, i la realitat de la feina diària en un local de música en directe.
El fons europeu Europa Creativa subvenciona aquesta jornada ja que els concerts i els espectacles de música en directe són una gran part de la cultura europea.
Així, l' Open Club Day permet enfortir la connexió entre els locals i les comunitats, a la vegada que connecta estadis arreu d'Europa en un fort moviment solidari que reafirma la seva importància com a actors culturals, econòmics i socilas.
Enguany participaran més de 120 locals de 10 països europeus diferents, acollint més de 15.000 visitants.
El programa Beatriu Pinós (BP 2018), gràcies al cofinançament del programa Maire Curie, amplia per primera vegada la durada dels contractes de personal investigador altament qualificat al sistema català de recerca, i incrementa el salari i diners complementaris destinats per activitats de recerca dels investigadors.
La convocatòria d'ajuts del 2018, dotada amb un fons de 8.658.000 euros, permet la incorporació de 60 investigadors i investigadores postdoctorals a les diferents universitats, centres de recerca i fundacions hospitalàries de Catalunya.
El termini per sol·licitants finalitzarà el 4 de març.
El programa Beatriu de Pinós, finançat per la direcció general de Recerca i gestionat per l'Agència de Gestió d'Ajuts Universitaris i de Recerca (AGAUR), es troba actiu des de l'any 2005, concedint ajuts per a la incorporació de 589 investigadors i investigadores postdoctorals contractats a universitats, centres de recerca i fundacions hospitalàries de Catalunya.
La incorporació del programa de cofinançament europeu Marie Sklodowska Curie-COFUND, obtingut per l'AGAUR, ha permès aquesta ampliació i millora de les condicions de les beques.
Així mateix, els nous ajuts permetran la possibilitat d'establir col·laboracions amb entitats del sector públic, per tal de crear sinèrgies entre sectors habitualment distants, millorant al mateix temps l'aplicació i impacte dels resultats de la recerca.
La formació dels investigadors també es veurà reforçada amb l'ampliació dels ajuts, així com la promoció i divulgació de la ciència oberta, per tal d'arribar a la ciutadania.
La Comissió Europea, i la convocatòria Marie Sklodowska-Curie COFUND, que forma part del programa de fons europeus Horizon 2020, ha reconegut la proposta presentada per l'AGAUR com un dels 21 projectes seleccionats a Europa per rebre finançament, d'un total de 124 candidatures presentades, obtenint la puntuació més alta (de 98 sobre 100) entre els participants.
L'Agència de Residus de Catalunya (ARC) presenta sis candidatures de projectes catalans al Premi Europeu de la Prevenció de Residus.
Els seleccionats van dur a terme esdeveniments organitzats a Catalunya al voltant de la Setmana Europea de la Prevenció de Residus, el passat novembre 2018, d'entre 14.371 activitats arreu d'Europa.
La Setmana Europea de la Prevenció de Residus neix d'un projecte de 3 anys que rep el suport del programa LIFE+ de la Comissió Europea.
L'objectiu és organitzar durant una mateixa setmana i arreu d'Europa, accions de sensibilització sobre la prevenció de residus.
L'Agència de Residus de Catalunya ha seleccionat aquestes sis candidatures en funció de l'originalitat de les propostes, el seu caràcter innovador, l'adaptabilitat a altres regions, la mobilització del públic i la seva durada.
Els candidats a optar pel premi són:
El veredicte del concurs de Brussel·les es farà públic a finals de maig.
Aquest any, la XI Setmana de Prevenció de Residus es celebrarà del 16 al 24 de novembre 2019.
InnovFin per a la Ciència és una iniciativa conjunta del Grup Banc Europeu d'Inversions (BEI) i la Comissió Europea dissenyada, específicament, per a fomentar la investigació, el desenvolupament i la innovació a Europa, i amb el suport del programa d'investigació i innovació Horizon 2020 de la UE.
1.200 milions d'euros, que es destinaran a finançar les activitats que desenvolupen els centres i institucions de recerca públiques a Espanya fins a l'any 2020.
El préstec permetrà donar suport inversions en diferents àrees científiques i tecnològiques, especialment les més lligades a la indústria espanyola, amb l'objectiu de fomentar el desenvolupament de patents i de noves línies d'investigació.
Els projectes finançats per la UE gràcies a aquest préstec del BEI mobilitzaran una inversió total de 2.486 milions d'euros i tindran un efecte positiu per a l'atracció i retenció del talent investigador a Espanya.
A partir d'ara també podeu estar al dia dels fons europeus a Catalunya via Twitter.
El Departament d'Acció Exterior, Relacions Institucionals i Transparència estrena aquest nou compte per apropar encara més les oportunitats de finançament que ofereix la Unió Europea a les entitats públiques i privades del nostre país.
Quan s'obren les diferents convocatòries de subvenció, de contractació pública europea o de premis?
Esteu al dia de quants projectes finançats per la UE hi ha a Catalunya?
Voleu estar informats de l'agenda d'activitats d'interès sobre fons europeus que es programen dins i fora de Catalunya?
Volem construir la gran comunitat dels!
El Pig Grand Prix és un concurs europeu anual, amb finançament del programa Horizon 2020.
Més de 300 productors competeixen per ser un dels 8 EU Pig ambaixadors.
Els ambaixadors representen els seus països mostrant les millors pràctiques i les seves idees innovadores.
Els productors triats seran convidats a mostrar les seves millors pràctiques de múltiples formes.
Rebran ajuda per produir tours virtuals de les seves granges, fotos i informes, que es compartiran a la web dels grups regionals d'innovació porcina (RPIGs).
El premi identificarà les millors pràctiques per cadascun dels 8 reptes (2 per cada àrea temàtica):
Un panel d'experts farà una pre-selecció en base a criteris econòmics i tècnics i els 8 ambaixadors seran triats pels RPIGs, parts interessades i socis de projectes.
Aquest programa de finançament de la UE serveix per ajudar a la promoció de productes agrícoles, tant a la Unió Europea com a tercers països.
Està implementat per CHAFEA (Agència Executiva de consumidors, salut, agricultura i alimentació).
Finança campanyes d'informació, esdeveniments i fires.
Aquest pla de treball pel 2019 vol incidir especialment en la promoció a mercats de fora de la UE amb alt potencial de creixement.
89 milions estarien destinats a aquests mercats, com per exemple Canadà, Xina, Colòmbia, Japó, Corea, Mèxic i els Estats Units d'Amèrica.
Part del pressupost anirà destinat a productes específics, com per exemple les olives de taula.
Dintre de la UE, es farà èmfasi en campanyes que promocionin diferents estratègies de qualitat, com les denominacions d'origen, les indicacions geogràfiques protegides i l'especialitat tradicional garantida, així com els productes orgànics.
La convocatòria està oberta a organitzacions comercials, productors i grups responsables d'activitats de promoció.
Per a més informació, assistiu a l' in fo day que tindrà lloc el dia 7 de febrer a Brussel·les.
L'objectiu d'aquesta convocatòria de subvencions a càrrec del programa Drets, Igualtat i Ciutadania (REC, en les seves sigles en anglès) és millorar les capacitats dels professionals del dret i d'altres professionals relacionats amb la jurisdicció de menors per tal que puguin aplicar la legislació europea sobre salvaguardes processals per als infants sospitosos o acusats en processos penals, civils o administratius i sobre els drets i protecció de les víctimes de delictes.
El Programa conjunt europeu sobre malalties rares aplega més de 130 institucions de 35 països per crear un ecosistema integral i sostenible que permeti un cercle virtuós entre recerca, atenció i innovació mèdica.
Aquest projecte ha rebut finançament del programa de recerca Horizon 2020.
El títol de la convocatòria pel 2019 és "Projectes de recerca transnacional per tal d'accelerar la diagnosis i/o explorar la progressió de les malalties rares i els seus mecanismes".
L'objectiu de la convocatòria és permetre als científics de diferents països crear una col·laboració eficaç en un projecte de recerca interdisciplinari basat en la complementarietat i la compartició d'expertesa, amb un clar benefici per als pacients.
Els projectes han de contemplar un grup de malalties rares o una individual, seguint la definició europea de malaltia rara: malaltia que no afecti a més de 5 sobre 10.000 persones a la UE o països associats i Canadà.
Els projectes d'investigació presentats dins d'aquesta convocatòria s'han de basar en idees noves a partir de resultats anteriors consolidats o dades preliminars i han de ser de clar benefici per als pacients.
Només es finançaran projectes transnacionals.
Cada consorci que presenti una proposta ha d'incloure un mínim de quatre socis investigadors elegibles i un màxim de sis d'almenys quatre països diferents que participen a la convocatòria.
No es poden presentar més de dos socis elegibles del mateix país en un consorci.
Data límit propostes inicials: 15/02/2019
L'objectiu del contracte marc és contractar serveis per tal de brindar assessorament i suport als beneficiaris del Programa marc de recerca i innovació (FP) i garantir l'adopció dels resultats per part dels mercats, particularment els següents:
1) Desenvolupament de capacitats per als beneficiaris de l'FP a la difusió dels resultats de les seves investigacions;
2) Increment del valor afegit de la difusió dels resultats de l'FP mitjançant l'agrupament de projectes de recerca i innovació (fons europeus, regionals i nacionals) en carteres;
3) Desenvolupament de capacitats i suport als beneficiaris de l'FP per augmentar el potencial d'explotació i accés als mercats i donar suport als intercanvis entre els beneficiaris de l'FP i tercers per a l'explotació dels resultats de la recerca i innovació;
4) Suport a la Comissió en la identificació, agrupament i anàlisi de carteres de projectes i proporcionar informació sobre les pràctiques d'explotació i difusió a la UE.
Clean Sky 2 és una iniciativa conjunta en tecnologia (JTI), un partenariat públic-privat que posa en comú a empreses, universitats, laboratoris públics, pimes innovadores i a la Comissió Europea.
Desenvolupa tecnologies disruptives del mercat de les aeronaus civils per reduir les emissions i el soroll de les aeronaus i garantir la futura competitivitat internacional de la indústria aeronàutica europea.
Les tecnologies desenvolupades sota el Clean Sky 2 reduiran les emissions contaminants i els nivells de soroll, millorant d'aquesta manera la qualitat de vida.
Ara s'ha obert la quarta edició del Premi Clean Sky que vol compensar als joves investigadors que hagin acabat la seva tesi en la recerca aeronàutica.
El jurat, format per experts independents, seleccionarà 3 finalistes, que seran convidats a la cerimònia d'entrega de premis que tindrà lloc durant la Conferència Aerodays, els dies 27-30 de maig, a Bucarest, Romania.
Els criteris d'avaluació seran els mateixos que fa servir Horizon 2020.
Per participar, cal haver presentat una tesi doctoral relacionada en part, o del tot, amb qualsevol àrea del programa Clean Sky 2 entre les dates 1 de gener de 2014 i 31 de desembre de 2018.
La tesi ha hagut d'estar aprovada per una universitat o centre de recerca de la UE o països associats a Horizon 2020.
Els finalistes tindran les despeses pagades per poder assistir a la conferència Aerodays.
European Social Economy Regions, o ESER, és una iniciativa de la DG GROW que vol conscienciar sobre l'economia social a nivell regional i local, i construir xarxes regionals o locals amb les parts interessades.
El pilot d'aquesta iniciativa es va llançar al febrer de 2018 i va comptar amb 32 regions pioneres de 14 estats membres.
La segona edició es va llançar al desembre amb el nom ESER 2019.
La convocatòria està oberta a autoritats públiques europees, regionals o locals, amb competències i enllaços amb l'economia social, que no hagin participat al pilot del 2018.
És interessant participar ja que les empreses en economia social de tota Europa pateixen de manca de visibilitat i reconeixement.
A més a més, les parts interessades són actives bàsicament a nivell local.
Normalment no actuen juntes i la seva veu no s'escolta adequadament.
La iniciativa ESER ajudarà a crear partenariats en economia social, encoratjant-los a esdevenir més actius en una comunitat activa.
També tindran opció de fer escoltar la seva veu a nivell europeu.
Els resultats dels esdeveniments es presentaran a la Setmana Europea de Regions i Ciutats, a Brussel·les.
La Comissió Europea no proporcionarà suport financer per a organitzar els esdeveniments, però sí:
Si us agrada el cinema europeu, podeu posar a prova els vostres coneixements i participar en el concurs.
Deu guanyadors viatjaran a Cannes al Festival de Cinema al maig de 2019, amb viatge i hotel inclosos.
Allà tindreu opció d'entrar en contacte amb el sector audiovisual i els seus professionals.
Aquest concurs té el suport del programa Europa Creativa Media.
En aquest cas, mencioneu el vostre compte a la xarxa social al formulari.
Les 10 persones amb més puntuació seran les guanyadores.
En cas d'empat hi haurà una pregunta per desempatar.
Es pot participar fins a tres vegades, però només es pot guanyar una.
Els guanyadors seran anunciats a principis d'abril de 2019.
Ja està oberta la segona edició del Premi a la Innovació de la xarxa Europa Cinemas.
Aquest premi, iniciat amb el suport d'Europa Creativa MEDIA, té com a objectiu premiar les actuacions innovadores destacades implementades per un o diversos cinemes membres de la xarxa que tenen el potencial d'inspirar els altres exhibidors.
L'Innovation Prize consisteix en un premi de 10.000 €, atorgat per un representant de la Comissió Europea a la propera Reunió d'Exhibidors d'Europa Cinemas el 19 de maig de 2019 durant el Festival de Cannes.
La convocatòria actualment està oberta i és exclusiva per als membres de la xarxa.
El Premi és una gran oportunitat per destacar la diversitat, la vitalitat i la creativitat de les activitats que coordinen els cinemes.
Si entre l'1 de gener i el 31 de desembre de 2018 heu implementat amb èxit nous i originals esforços per desenvolupar nous públics (especialment els joves), tot utilitzant noves tecnologies digitals, millorant la sostenibilitat ambiental, millorant la cohesió social dins de la vostra estructura, etc., no dubteu en enviar-hi la vostra sol·licitud!